# Ash-Shuyukh

Ash-Shuyukh (àrab: الشيوخ, ax-Xuyūẖ) és un municipi palestí de la governació d'Hebron, a Cisjordània, situat 6 kilòmetres al nord-est d'Hebron. Segons l'Oficina Central Palestina d'Estadístiques tenia 11.636 habitants el 2016.
Igual que la resta de la zona d'Hebron, Ash Shuyukh és una àrea agrícola. Els cultius primaris inclouen olives, figues, ametlles, llenties, préssecs i albercocs. Les oliveres cobreixen 980 dúnams mentre que els grans i els polsos??? cobreixen 680 dúnams. Hi ha unes 2.000 ovelles i cabres a la ciutat criades com a bestiar.

## Història

Durant l'època otomana, en 1838, Edward Robinson assenyalà esh-Shiyukh com «una vila ben construïda». L'explorador francès Victor Guérin la va visitar en 1863, i va assenyalar que el poble estava situat en un alt turó rocós. Tenia 200 habitants i una petita mesquita dedicada al xeic Ibrahim el-Hedmi.
Segons una llista de pobles otomans de l'any 1870 Schijuch comptava amb 33 cases i una població de 99 encara que el nombre de població només incloïa homes.
En 1883 el Survey of Western Palestine (SWP) del Fons per a l'Exploració de Palestina descrivia Ash-Shuyukh com un «poble ben construït elevat i visible des de Tekua. Hi ha uns quants arbres al voltant i coves. L'abastament d'aigua és de les cisternes i hi ha una font al nord.»

### Mandat Britànic de Palestina

En el cens de Palestina de 1922, dut a terme per les autoritats del Mandat Britànic, Al Shiukh tenia 792 habitants, tots musulmans, incrementats en el cens de Palestina de 1931 a 925 musulmans en 180 cases habitades.
La primera escola hi fou establerta en 1940 per Mohammed Mahmoud Eid.
En el cens de 1945 la població d'Ash-Shuyukh era de 1.240 musulmans, que posseïen 22.091 dúnams de terra segons una enquesta oficial de terra i població. 1,713 dúnams eren plantacions i regadius, 3,365 per a cereals, mentre 24 dúnams eren sòl urbanitzat.

### Després de 1948

Després de la Guerra araboisraeliana de 1948 i els acords d'armistici de 1949, Ash-Shuyukh va quedar sota un règim d'ocupació jordana. Des de la Guerra dels Sis Dies en 1967, Ash-Shuyukh ha romàs sota ocupació israeliana. En 2002 s'hi va construir una altra escola i va rebre el nom d'un resident mort durant la Intifada d'Al-Aqsa.

## Referències

* ↑ 2007-2016 PCBS census Arxivat 2013-07-05 at Archive.is. Palestinian Central Bureau of Statistics (PCBS). p. 107.
* 1 2 3 Shuyukh Agriculture, Economy and History In Arabic
* ↑ Robinson and Smith, 1841, vol 2, p. 183
* ↑ Guérin, 1869, p. 150
* ↑ Socin, 1879, p. 161
* ↑ Hartmann, 1883, p. 142 noted 35 houses
* ↑ Conder and Kitchener, 1883, SWP III, p. 309
* ↑ Barron, 1923, Table V, Sub-district of Hebron, p. 10
* ↑ Mills, 1932, p. 33
* ↑ Gobierno de Palestina, Departament d'Estadística,, 1945, p. 23
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 50 Arxivat 2018-06-23 a Wayback Machine.
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 94
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 144

## Bibliografia

* Barron, J. B.. Palestine: Report and General Abstracts of the Census of 1922. Government of Palestine, 1923.
* Conder, C.R.; Kitchener, H.H.. The Survey of Western Palestine: Memoirs of the Topography, Orography, Hydrography, and Archaeology. 3. Londres: Comitè del Fons per a l'Exploració de Palestina, 1883.
* Gobierno de Jordan, Departamento de Estadística. First Census of Population and Housing. Volume I: Final Tables; General Characteristics of the Population, 1964.
* Gobierno de Palestina, Departamento de Estadística. Village Statistics, April, 1945, 1945.
* Guérin, V. Description Géographique Historique et Archéologique de la Palestine (en francès). 1: Judee, pt. 3. París: L'Imprimerie Nationale, 1869.
* Hadawi, S. Village Statistics of 1945: A Classification of Land and Area ownership in Palestine. Palestine Liberation Organization Research Centre, 1970.
* Hartmann, M. «Die Ortschaftenliste des Liwa Jerusalem in dem türkischen Staatskalender für Syrien auf das Jahr 1288 der Flucht (1871)». Zeitschrift des Deutschen Palästina-Vereins, 6, 1883, pàg. 102–149.
* Mills, E.. Census of Palestine 1931. Population of Villages, Towns and Administrative Areas. Jerusalem: Government of Palestine, 1932.
* Palmer, E.H.. The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Comitè del Fons per a l'Exploració de Palestina, 1881.
* Robinson, E.; Smith, E. Biblical Researches in Palestine, Mount Sinai and Arabia Petraea: A Journal of Travels in the year 1838. 2. Boston: Crocker & Brewster, 1841. (p. 185)
* Socin, A. «Alphabetisches Verzeichniss von Ortschaften des Paschalik Jerusalem». Zeitschrift des Deutschen Palästina-Vereins, 2, 1879, pàg. 135–163.